b'\n_START_ARTICLE_\nOj, Triglav, moj dom\n_START_SECTION_\nZgodovina\n_START_PARAGRAPH_\nBesedilo je Zemlji\xc4\x8d napisal med letoma 1893 in 1894, ko je v Mariboru slu\xc5\xbeboval kot duhovnik. Tam je pesem leta 1894 tudi prvi\xc4\x8d uradno iz\xc5\xa1la v bogoslovnem rokopisnem glasilu\xc2\xa0\xc2\xbbLipica\xc2\xab. Ker pa se je pod tekst podpisal kot\xc2\xa0\xc2\xbbSlavin\xc2\xab, pravo ime avtorja dolga leta ni bilo znano. Navdih je dobil pri nem\xc5\xa1ki domoljubni pesmi\xc2\xa0\xc2\xbbO Schwarzwald, o Heimat\xc2\xab. Po zanesljivih virih iz prispevka Slavka Klinarja o knjigi avtorja Cirila Ambro\xc5\xbea \xc2\xabPrlekija\xc2\xab, ki je iz\xc5\xa1la ob 100.-obletnici Planinske zveze Slovenije leta 1993, je jasno razvidno, da je besedilo pesmi\xc2\xa0\xc2\xbbOj, Triglav, moj dom\xc2\xab\xc2\xa0zagotovo napisal Matija Zemlji\xc4\x8d, ki je \xc5\xbeivel dale\xc4\x8d stran od gora._NEWLINE_Leta 1895 je bila pesem objavljena \xc5\xa1e v dija\xc5\xa1kem listu\xc2\xa0\xc2\xbbZora, \xc5\xa1t. 53\xc2\xab, kjer jo je odkril \xc5\xbeupnik Jakob Alja\xc5\xbe in jo takoj, \xc5\xa1e istega leta tudi uglasbil. Alja\xc5\xbe je svoje glasbene note za to pesem prvi\xc4\x8d uradno objavil \xc5\xa1ele leta 1900 v svoji\xc2\xa0\xc2\xbbSlovenski pesmarici II\xc2\xab.'